Журналистлар арасында уздырылучы «ТАССРның 100 еллыгы журналистлар сурәтләвендә» конкурсының

НИГЕЗЛӘМӘСЕ

1. Гомуми нигезләмәләр

1.1. Конкурсны оештыручы - ТАССРның 100 еллыгы сайты (100tatarstan.ru) редакциясе.

2. Конкурсның максаты һәм бурычы.

2.1. Конкурсның максаты – ТАССРның 100 еллыгына багышланган һәм массакүләм мәгълүмат чараларында басылган материалларны популярлаштыру.

2.2. Конкурсның бурычы – әлеге теманы иң кызыклы һәм тулы итеп яктырткан материал авторларын ачыклау һәм бүләкләү.

3. Конкурста катнашучылар

3.1. Конкурста массакүләм мәгълүмат чаралары (ММЧ) редакцияләре, аерым авторлар, авторлар коллективлары һәм төркемнәре, матбугат хезмәте җитәкчеләре, Татарстан Республикасы министрлыклары һәм ведомстволары, предприятиеләре, оешмалары, шәһәр һәм район муниципаль берәмлекләре, якын һәм ерак чит илләр пресс-секретарьлары, юридик затлар катнаша ала.

3.2. Конкурска тәкъдим ителгән Конкурс эше бер кеше тарафыннан да, ике яисә аннан да күбрәк сандагы затлар тарафыннан да башкарылган була ала.

4. Конкурсның номинацияләре

4.1 Конкурс бер номинация буенча оештырыла.

5. Шартлары:

5.1. Конкурска 2019 елның 25 сентябреннән 2020 елның 24 сентябренә кадәрге вакытта язылган (эшләнгән) эшләр (мәгълүмати текстлар һәм видеоматериаллар) тәкъдим ителә. Эшләр татар телендә тапшырылган очракта алар сайтның татар телендәге версиясенә урнаштырыла. Башка телләрдә эшләнгән эшләр рус теленә тәрҗемә белән тапшырыла, редакция тарафыннан раслана.

5.2. Конкурска түбәндәге төр конкурс эшләре кабул ителә:

15 секундтан ким булмаган дәвамлылыктагы телевизион эшләр (программалар, махсус репортажлар, телесюжетлар цикллары һәм башка телевизион эшләр) (youtube каналында урнаштырылган материалга сылтама рәвешендә тапшырыла, материалга беркетелгән хатта ММЧның исемен, авторын, басылу датасын күрсәтергә кирәк. Хатны 100let.tassr@mail.ru адресы буенча җибәрергә). Видеоматериаллар сайтның рус һәм татар версияләрендәге «Медиагалерея» бүлекләренә урнаштырыла; басма ММЧ һәм интернетта басылган мәкаләләр (текстлар авторлар тарафыннан мөстәкыйль рәвештә сайтның рус яисә татар версияләренә урнаштырыла, ММЧ исеме һәм материалның чыгу вакыты материалның ахырында күрсәтелә. Фотографияләр «Фотогалерея» төймәсе ярдәмендә йөкләтелә).

5.3. Эшнең эчтәлеге ТАССРның 100 еллыгы темасын яктыртырга тиеш (юбилей датасы белән бәйле вакыйганы тасвирлау, «ТАССРның 100 еллыгы» истәлек медаленә лаек булган кеше турындагы мәкалә, ТАССРның 100 еллыгы датасына багышланган проект турында материал һ.б.лар).

5.4. Конкурска йомгак Конкурс комиссиясе тарафыннан Конкурс эшләрен кабул итү тәмамланганнан соң 3 көн эчендә ясала.

6. Конкурс эшләрен кабул итү критерийлары.

6.1. Редакция конкурска килгән эшләрдән, сәбәпләрен аңлатмыйча гына, баш тарту хокукын үзендә калдыра.

7. Конкурста җиңүчеләрне билгеләү.

7.1. Җиңүче сайтның рус һәм татар версияләренең «Медиагалерея» бүлекләрендә яисә конкурс битләрендә (текстлар) конкурс эшләре өчен укучылар тарафыннан бирелгән тавыш санына карап билгеләнә.

7.2. Җыелган тавыш саны буенча 1,2 һәм 3 урыннарны алган эш авторлары җиңүче дип исәпләнә.

7.3. Ике яисә аннан да күбрәк эш бер сандагы тавыш җыйган очракта, аларның һәрберсе җиңүче дип табыла.

8. Җиңүчеләрне бүләкләү.

8.1. Конкурста җиңүчеләр дипломнар һәм призлар белән бүләкләнә.